
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/8 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	25 de febrer de 2019 

	Durada 
	des de les 19.00 fins a les 21.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Ramon Xandri i Solé, 2n tinent d’alcaldia


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/7 de la Junta de Govern Local de la sessió duta a terme el dia 18 de febrer de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres. 


ACCIÓ SOCIAL
	Expedient 386/2019. Consell de la Gent Gran de Solsona – autorització d'ús d'una bústia de l'entrada del vestíbul del Casal Cívic

	Favorable
	Tipus de votació: unanimitat

	L'alcalde dona compte de l'autorització signada pel director general d'Acció Cívica i Comunitària, en relació a l'ús de la bústia núm. 4, situada a l'entrada del vestíbul del Casal Cívic Xavier Jounou, per part del Consell de la Gent Gran de Solsona, autorització que es farà arribar al Consell de la Gent Gran de Solsona per tal que prenguin nota de les obligacions i condicions del servei d'ús de la bústia.


COMUNICACIÓ
	Expedient 400/2019. Servei públic de radiodifusió sonora en ones mètriques amb modulació de freqüència de caràcter municipal

	Favorable
	Tipus de votació: unanimitat

	Lluís Xavier Villaró, regidor delegat de Comunicació, dona compte de l'acord del Govern de la Generalitat de Catalunya, de 5 de febrer de 2019, pel qual s'atorga a l'Ajuntament de Solsona la concessió definitiva per a la prestació del servei públic de radiodifusió sonora en ones mètriques amb modulació de freqüència de caràcter municipal, la qual restarà substituïda per un règim de gestió directa amb el dret d'utilitzar l'espai radioelèctric corresponent i subjecta al compliment de les previsions contingudes al títol III de la Llei 22/2005. Les característiques tècniques que s'assignen a l'esmentada emissora són les següents:
Longitud: 01ºE 32' 17"
Latitud: 41ºN 59' 31.4"
Cota: 685 m
Freqüència: 107.5 MHz
Potència radiada: 43 W
Alçada definitiva màxima: 154 m
Directivitat: Directiva
Polarització: Vertical.


CONTRACTACIÓ
	Expedient 349/2019. Contracte menor d'obra – instal·lació d'una tirolina al parc del Casal Cívic

	Favorable
	Tipus de votació: unanimitat

	Vist que, mitjançant Provisió d'inici de data 18 de febrer de 2019, es va acreditar la necessitat d'aquest Ajuntament de comprar i instal·lar una tirolina al parc del Casal Cívic;
Vist que en relació a aquestes obres es disposa dels pressupostos següents:
                                                       Pressupost         Col·locació         Transport 
                                                       (sense IVA)        (sense IVA)        (sense IVA)
Topludi, SL                                      4.604,96 €     No especifica     No especifica
HPC Ibérica, SA                              5.296,35 €         1.121,58 €      No especifica
Parcs i Jardins de Catalunya, SL    4.899,69 €         1.203,68 €         360,00 €.
Vist l’informe emès pels Serveis Tècnics Municipals, en què informen que l’oferta globalment més avantatjosa, tenint en compte els materials i el tipus de construcció, és la presentada per Parcs i Jardins de Catalunya, SL;
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Formalitzar el contracte d'obres amb el contractista Parcs i Jardins de Catalunya, SL, amb NIF núm. B61112652, atès que és l'oferta globalment més avantatjosa, i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import global de:
Import del contracte: 6.463,37 €
Impostos: 1.357,00 €
Total: 7.820,00 €.
Segon. L'objecte del present contracte és dur a terme les obres de: Instal·lació d'una tirolina al parc del Casal Cívic.
El codi CPV és el següent: 45233293-9.
Tercer. Aprovar la despesa corresponent a la prestació d'aquestes obres, amb càrrec a l'aplicació:
Exercici     Aplicació pressupostària     Import          IVA/IGIC          Total
  2019                3260 62300               6.463,37 €          21%           7.820,00 €
del vigent pressupost.
Quart. En tot cas, la factura haurà de contenir els esments següents:
DIR3 Codi d'entitat: L01252075.
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


 
	Expedient 170/2019. Contracte de serveis – gestió de la llar d'infants municipal

	Favorable
	Tipus de votació: unanimitat

	Atès que per l’Ajuntament de Solsona es necessari dur a terme la contractació de la gestió del servei de la llar d’infants municipal;
Atès que la contractació d’aquest servei s’ha de realitzar abans de l’inici del nou curs escolar;
Atès que la intenció és fer un contracte de serveis, la durada del qual no superi una legislatura;
Atès que el pressupost anual actual del funcionament d’un curs de la llar d’infants està estimat en l’import de 190.774,45 €;
Vist l’informe econòmic del cost del servei per un exercici redactat per la interventora municipal;
Tenint en consideració els serveis que actualment presta la llar d’infants municipal i els horaris dels mateixos;
Vist l’informe en relació a la forma de gestió del servei emès per la interventora municipal;
Vista la memòria justificativa del servei redactada per la regidora delegada d’Educació, M. Isabel Roca i Guitart;
A la vista de les característiques del contracte que es pretén adjudicar:
Gestió del servei de la llar d'infants municipal 
Procediment: Obert 
Tramitació: ordinària 
Tipus de contracte: Serveis 
Classificació CPV: 80110000-8 
Accepta renovació: No
Revisió de preus / fórmula: No 
Accepta variants: No 
Pressuposto base de licitació: 409.290,18 €
Impostos: 0 €
Total: 409.290,18 €
Valor estimat del contracte: 858.580,36 €
Impostos: 0 €
Total: 858.580,36 €
Data d'inici execució: 01/08/2019 
Data fi execució: 31/07/2021 
Durada execució: 
24 mesos 
Durada màxima: 
4 anys 
Garantia provisional: No 
Garantia definitiva: Sí 
Garantia complementària: No 
Lots: un únic lot.
A la vista de l'expedient de contractació tramitat:
Document
Data/Núm.
Resolució d'inici
22 de febrer de 2019
Plec prescripcions tècniques
22 de febrer de 2019
Plec de clàusules administratives
22 de febrer de 2019
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, publicat al BOP de Lleida núm. 138, del dia 28 d’agost de 2015, per unanimitat dels assistents, acorda:
Primer. Aprovar l'expedient de contractació, mitjançant procediment obert, per a la gestió del servei de la llar d'infants municipal, convocant la seva licitació.
Segon. Aprovar la despesa corresponent:
Exercici
Aplicació pressupostària
Import
IVA/IGIC
Total
RC
2019
3230 22799
100.000 €
100.000 €
100.000 €
Tercer. Aprovar els plecs de clàusules administratives particulars i de prescripcions tècniques que regiran el contracte.
Quart. Publicar l'anunci de licitació en el perfil de contractant amb el contingut contemplat en l'annex III de la Llei 9/2017 de 8 de novembre, de contractes del sector públic.
Cinquè. Publicar l'anunci de licitació en el «Diari Oficial de la Unió Europea», deixant constància en l'expedient de la data d'enviament de l'anunci de licitació.
Sisè. Publicar en el perfil de contractant tota la documentació integrant de l'expedient de contractació, en particular el plec de clàusules administratives particulars i el plec de prescripcions tècniques.
Setè. Designar els membres de la mesa de contractació i publicar la seva composició en el perfil de contractant:
President. Serà president de la Mesa, David Rodríguez i Gonzàlez, l’alcalde de Solsona, que podrà ser substituït per qualsevol altre regidor/a, a proposta seva.
Vocals. Seran vocals de la Mesa:
- Isabel Roca i Guitart, regidora delegada a l’àrea d’educació, o persona en qui delegui.
- MCS, interventora actual de l’Ajuntament o funcionari/ a en qui delegui.
- IJV, secretària actual de l’Ajuntament de Solsona.
- RSR, gerent de l’Ajuntament de Solsona.
- SCF, cap de recursos humans de l’Ajuntament de Solsona
Secretari/ària. Actuarà com a secretari/ària de la Mesa un/a funcionari/ària de la corporació.
Vuitè. Designar membres del comitè d’experts que haurà de valorar els criteris la ponderació dels quals depengui d’un judici de valor i publicar la seva composició en el perfil de contractant:
- Inspector de zona del Departament d’Ensenyament de la Catalunya Central.
- Director/a de l’escola Setelsis, o persona en qui delegui.
- Director/a de l’escola del Vinyet, o persona en qui delegui.
- Ramona Fornell i Sorribes, jurista del Consell Comarcal del Solsonès, especialitzada en contractació pública i que també exercirà les funcions de secretària.


CONVENIS
	Expedient 356/2019. Conveni de col·laboració amb l’Associació de Festes del Carnaval de Solsona

	Favorable
	Tipus de votació: unanimitat

	Es dóna compte del conveni de col·laboració entre l’Ajuntament de Solsona i l’Associació de Festes del Carnaval de Solsona i que es transcriu tot seguit:
«Conveni de col·laboració entre l’Ajuntament de Solsona i l’Associació de Festes del Carnaval de Solsona
Solsona, __ de febrer de 2019
Reunits
D’una banda, David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer del Castell, 20, de la ciutat de Solsona i CIF núm. P2525700G.
De l’altra, Joan Solé i Llobet, president de l’Associació de Festes del Carnaval de Solsona, actuant en el seu nom i representació, amb seu social a l’apartat de correus núm. 67 de Solsona i amb el CIF G-25053307.
Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Exposen
I) Que l’Associació de Festes del Carnaval de Solsona (en endavant, l’Associació), és una entitat privada, sense ànim de lucre, que, des de l’any 1971 organitza a Solsona la festa del Carnaval.
II) Que, des de fa anys, el carnaval s’ha consolidat com una de les festes amb un major arrelament popular a la ciutat de Solsona i que porta un elevat nombre de visitants a la ciutat.
III) Que, conscients de la importància que la festa té per a la ciutat, l’Ajuntament de Solsona (en endavant, l’Ajuntament) col·labora en el normal desenvolupament d’aquesta festa mitjançant una aportació econòmica i la cessió de diversos espais.
IV) Que a l’Associació li és necessari disposar de la Sala Polivalent (per a la celebració de diversos actes de la festa), d’un espai on emmagatzemar diverses figures de la festa i d’un local en condicions en el qual pugui ubicar l’anomenada Oficina del Carnaval, a banda d’altres serveis propis de l’entitat.
V) Que l’Ajuntament és propietari de la Sala Polivalent, del magatzem municipal i de l’immoble situat al núm.17 del carrer del Castell, conegut com a “cal Manel”, edifici que forma part del que haurà de ser la Illa Cultural de Solsona.
VI) Que, en aquests moments, l’Ajuntament està treballant en la redacció dels projectes dels equipaments que formaran part de l’Illa Cultural i en la recerca dels mitjans necessaris per fer front al seu finançament. Que part d’aquest immoble ja és previst que sigui destinat a la “Casa del Carnaval” (o el nom amb què, finalment, sigui anomenat).
Per tot això, les parts acorden formalitzar aquest conveni de col·laboració, per la qual cosa,
Acorden
1. L’Associació es compromet a organitzar la festa del carnaval durant els anys de vigència d’aquest conveni.
2. L'Associació presentarà anualment, abans de l'inici de la festa, la pòlissa de l'assegurança de responsabilitat civil, amb el comprovant de pagament.
 
3. L’Ajuntament es compromet a realitzar una aportació anual a l’Associació de dotze mil euros (12.000,00 €) per col·laborar en les despeses que genera  l’organització de la festa.
4. L’aportació detallada en els acords anteriors s’entén al marge de la resta de col·laboracions que l’Ajuntament, en funció de les seves possibilitats pressupostàries, pugui fer en concepte de publicitat o de treballs de la brigada municipal d’obres en el decurs de la festa.
5. També mentre el conveni estigui en vigor, l’Ajuntament aportarà un ajut addicional a l’Associació, la quantitat del qual es fixarà en funció de l’ocupació de la via pública en les dates de celebració de la festa (50%).
6. Durant la vigència del conveni, l’Associació presentarà a l’Ajuntament, abans del dia 30 de juny de cada any, els comptes corresponents a l’edició del carnaval de l’any en curs, amb els justificants d’ingressos i despeses legalment establerts.
7. Pel que fa als actes que se celebrin a la via pública, anualment l’Ajuntament actualitzarà i, si escau, revisarà, el “Protocol d’Emergències per als actes de carrer de la Festa del Carnaval”, per preveure les emergències que es puguin produir en el transcurs de les activitats pròpies de la festa del Carnaval, d’acord amb els models elaborats per la Direcció General de Protecció Civil de la Generalitat de Catalunya.
8. Serà a càrrec de l’Associació la contractació dels serveis preventius necessaris previstos al Protocol esmentat a l’acord anterior.
9. Durant la vigència d’aquest conveni, l’Ajuntament cedeix gratuïtament a l’Associació la utilització dels espais següents:
- Sala Polivalent, comprometent-se l’Associació a realitzar-hi la totalitat del actes que figurin al programa d’actes de la festa que s’hagin de fer a cobert
- espai al magatzem municipal
- així com la planta baixa de l’edifici de “cal Manel”.
Aquestes cessions es fan d’acord amb els pactes següents:
Sala Polivalent
1. L’Ajuntament cedeix a l’Associació la utilització de la Sala Polivalent durant els dies de Carnaval, així com del hall.
2. A més a més del que s’ha especificat en l’acord anterior, l’Ajuntament cedeix també la Sala Polivalent per a la realització dels assaigs dels ballets de Carnaval. D’altra banda, i atesa la demanda de visita de les escoles, es concertarà amb la direcció dels centres els horaris de visita dels elements folklòrics. Les dates d’una i altra activitat es concertaran amb un mínim d’antelació de quinze dies.
3. L’Associació es farà càrrec de l’adequació de la Sala per garantir un bon desenvolupament dels actes que s’hi celebrin.
4. L’Associació podrà instal·lar barres a la Sala durant els dies de Carnaval En aquest cas, la recaptació anirà íntegrament a aquesta entitat i, en tot moment, es respectarà la normativa vigent, especialment pel que fa a la prohibició de venda i subministrament de begudes alcohòliques als menors de divuit anys i a la prohibició de tabac. S’habilitarà una zona de fumadors a l’exterior de la Sala.
5. L’Associació complirà en tot moment la normativa relativa a seguretat i serveis preventius i, especialment, tot allò que estigui estipulat a la Llei 11/2009, de 6 de juliol, de regulació administrativa dels espectacles públics i les activitats recreatives, així com tot allò que prevegi el Pla d’Autoprotecció de la Sala redactat expressament per als actes de Carnaval a instàncies de la mateixa Associació.
6. L’Ajuntament no es fa responsable de les activitats que, en el decurs del dies en què la sala està cedida a l’Associació, es duguin a terme en el recinte.
7. Paral·lelament a la cessió de la Sala, l’Ajuntament autoritza l’Associació a ocupar l’espai situat davant de la mateixa per dur-hi a terme activitats pròpies del Carnaval.
8. L’Ajuntament cedeix a l’Associació, durant els dies de Carnaval, el material que s’utilitza per a la instal·lació de la barraca de les botifarres de la Fira de Sant Isidre, tret de les lloses. L’Associació tindrà cura del muntatge i desmuntatge de la barraca i es compromet a fer-ne un bon ús i a retornar-la en el mateix estat en què li haurà estat entregat.
Magatzem municipal
1. Durant la vigència d’aquest conveni i de manera gratuïta, l’Ajuntament cedeix a l’Associació un espai tancat de 100 m2 dins del magatzem municipal, espai habilitat de manera expressa per a l’emmagatzematge dels elements del folklore de Carnaval.
Cal Manel
1. L’Ajuntament cedeix gratuïtament l’ús de la planta baixa de l’edifici de “cal Manel” a l’Associació per tal que aquesta entitat pugui instal·lar-hi l’Oficina del Carnaval i aquells altres serveis que li siguin propis.
2. A partir del moment que l’Associació faci un ús continuat del local, es farà càrrec de les despeses d’aigua i electricitat. En el mateix sentit, l’Associació assumirà també la despesa corresponent a la neteja de les dependències que, efectivament, utilitzi.
3. En el cas que, abans del venciment d’aquest conveni, l’Ajuntament disposi dels recursos necessaris per executar el projecte de l’Illa Cultural i, per tant, necessiti recuperar els espais que avui se cedeixen, avisarà l’Associació amb una anterioritat mínima de dos mesos.
4. El conveni que avui se signa serà vigent fins a 31 de maig de 2022.
I perquè consti, i en prova de conformitat, les parts signen el present document, per duplicat i a un sol efecte, a la ciutat i en la data esmentada al principi."
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


 
	Expedient 357/2019. Conveni de col·laboració amb Joan Riart Vendrell per a la donació de llibres

	Favorable
	Tipus de votació: unanimitat

	Es dóna compte del conveni de col·laboració entre l’Ajuntament de Solsona i Joan Riart i Vendrell per a la donació de llibres i que es transcriu tot seguit:
"Conveni de donació de llibres entre l'Ajuntament de Solsona i Joan Riart i Vendrell
Solsona, ___ de/d’ _____________ de 2019
Reunits
D’una banda, David Rodríguez i González, alcalde i president de l’Ajuntament de Solsona (en endavant, l’Ajuntament) actuant en el seu nom i representació, amb domicili al carrer Castell, 20 de la ciutat de Solsona.
I, de l’altra, Joan Riart i Vendrell, 

Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Exposen
I) L’Ajuntament de Solsona és titular de la Biblioteca Municipal Carles Morató (en endavant, la biblioteca).
II) Joan Riart i Vendrell és autor d’un seguit d’obres, especialment en dos àmbits: d’una banda, la psicologia i l’educació; de l’altra, la història i els costums locals i comarcals del Solsonès.
III) Que els dos àmbits de coneixement relacionats en el punt anterior disposen d’un espai propi a la biblioteca, motiu pel qual l’Ajuntament considera interessant disposar de les obres publicades per Joan Riart per posar-les a disposició dels usuaris de la mateixa.

IV) Per la seva banda, Joan Riart també considera interessant que la seva obra estigui a disposició dels usuaris de la biblioteca.
V) Fins al dia d’avui, Joan Riart ja ha fet donació d’un exemplar d'alguna de les seves obres publicades per ell o en col·laboració i que es relacionen a l’annex 1 d’aquest conveni.
VI) Que ambdues parts volen formalitzar les donacions ja efectuades de les obres publicades i la d’aquelles que, en endavant, publiqui, com a autor, Joan Riart, per la qual cosa acorden formalitzar aquest conveni de col·laboració, que es regirà pels següents
Acords
1. L’Ajuntament acusa rebuda de les obres publicades per Joan Riart, d'ell sol o en col·laboració, que es detallen a l’Annex 1 adjunt i que aquest ja ha cedit per tal que fossin posades a disposició dels usuaris de la biblioteca per a la seva consulta a la sala.
2. En endavant, Joan Riart entregarà a l’Ajuntament un exemplar de les obres noves que editi i que consideri oportú per tal que siguin també posades a disposició de la biblioteca.
3. L'Ajuntament, a través de la Biblioteca, es fa responsable de totes les publicacions objecte de donació i s'obliga a inventariar-les, a conservar-les i a col·locar-les en el lloc que consideri més adient, per tal que puguin ser consultades i llegides pels usuaris d'aquesta Biblioteca.
4. L’Ajuntament posarà aquestes obres a disposició dels usuaris de la biblioteca per a la seva consulta a la sala i, en tot cas, resten exclosos del préstec, a no ser que hi hagi més d'un exemplar i la Biblioteca consideri oportú posar-ne a préstec algun, sempre que quedi al menys un exemplar exclòs del préstec.
5. L'Ajuntament, a canvi, facilitarà la presentació de les obres de nova edició, en dia i hora adient i de mutu acord, tenint en compte les variables de lloc (preferentment a la Sala de les homilies d' Organyà de la Biblioteca) i publicitació de la presentació, fent anuncis previs en els mitjans de comunicació locals: premsa, ràdio, TV i altres.
6. Per altra part, l'Ajuntament col·laborarà en l'edició de les obres sobre història, costums o narracions del Solsonès i de psicologia i educació, mitjançant la compra de determinat nombre d'exemplars i o co-edició de la publicació en cada cas i sempre de mutu acord.
I perquè consti, i en prova de conformitat, les parts signen el present document, per duplicat i a un sol efecte, a la ciutat i en la data esmentades al principi."
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 284/2019. Associació de Festes del Carnaval de Solsona 2019

	Favorable
	Tipus de votació: unanimitat

	Vista la sol·licitud presentada i subscrita per l’Associació de Festes del Carnaval de Solsona, amb NIF G25053307, en què, amb motiu de la celebració de la festa del Carnaval, durant el cap de setmana del 23 i 24 de febrer, i dels dies 28 de febrer al 10 de març, demana les autoritzacions de les següents accions:
1. Poder disposar de contenidors per a deixalles al local de cal Perejan durant el Carnaval, des del 23 de febrer fins al 7 de març.
2. Tallar el trànsit o habilitar trànsit alternatiu a la rotonda del pont, del costa de cal Muntaner, durant una estona del matí de dissabte dia 2 de març, per tal de muntar un monument a la illeta d'aquesta rotonda.
3. Que se'ns permeti realitzar el muntatge de dos reunions de ràpel als balcons de l'edifici del portal del Pont durant el dilluns 25 de febrer, per a realitzar dos ràpels assistits durant la "Benvinguda del Carnestoltes", el dijous 28 de febrer.
L'Associació ja disposa del permís dels propietaris de l'edifici del portal i dels edificis adjacents des d'on s'accedeix a aquest.
La instal·lació de les reunions, la valoració tècnica dels ancoratges, baranes i altres elements que puguin ser necessaris per tal d'assegurar la seguretat de la instal·lació, així com la supervisió i suport durant l'acte, la realitzarà una empresa privada externa al Carnaval, especialitzada en esports d'aventura i treballs en alçada.
4. Que se'ns cedeixi el gimnàs de l'Escola Setelsis, les nits del divendres 1 i del dissabte 2 de març, per tal que hi puguin dormir alguns dels grups que toquen als concerts que es porten a terme a la Sala Polivalent.
Cada nit dormirà un sol grup, d'entre 10 i 20 components, l'associació els hi proporcionarà matalassos i es responsabilitza de qualsevol desperfecte que puguin causar.
A proposta dels regidors delegats de Cultura, de Governació, d'Educació i de Medi ambient,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


GOVERNACIÓ
	Expedient 380/2019. Programa "El llenguado" de TV3 – gravació nucli antic de Solsona

	Favorable
	Tipus de votació: unanimitat

	Vista la sol·licitud presentada i subscrita per la Corporació Catalana de Mitjans Audiovisuals, SA, amb NIF núm. A08849622, en què demana permís per poder fer la gravació d'una part del programa "El llenguado" de divulgació i entreteniment a la divulgació de la llengua catalana, que s'emetrà per TV3 a partir del gener de 2020; la gravació es durà a terme els dies 25, 26 i 28 de febrer, de les 10.00 a les 16.00 hores, per diferents indrets del nucli antic de Solsona;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


HISENDA
	Expedient 331/2019. Aprovació del tancament i liquidació del Pressupost 2018

	Favorable
	Tipus de votació: unanimitat

	Vist que el dia 15 de febrer de 2019, es va incoar procediment per aprovar la liquidació del pressupost de l'exercici 2018.
L'alcalde dona compte del decret d'Alcaldia 58/2019, de 25 de febrer, en relació al tancament i liquidació del pressupost de 2018, que es transcriu tot seguit:
"Vist que s’ha emès informe d'intervenció, de conformitat amb l'article 191.3 del Text refós de la Llei d'hisendes locals aprovat per Reial decret legislatiu 2/2004, de 5 de març;
Vist que en aquesta mateixa data s’ha emès informe d'avaluació del compliment de l'objectiu d'estabilitat pressupostària i de la regla de despesa;
Vist que s’ha emès informe-proposta per part de la secretaria d'aquest Ajuntament;
De conformitat amb l'article 191.3 del Text refós de la Llei reguladora de les hisendes locals aprovat per Reial decret legislatiu 2/2004, de 5 de març, i amb l'article 90.1 del Reial decret 500/1990, sobre matèria pressupostària,
Resolc
Primer. Aprovar la liquidació del pressupost general de l’exercici 2018.
Segon. Donar compte al ple de la corporació en la primera sessió que aquest celebri, d'acord amb l’establert a l’article 193.4 del Text refós de la Llei reguladora de les hisendes locals aprovat per Reial decret legislatiu 2/2004, de 5 de març, i 90.2 del Reial decret 500/1990, de 20 d'abril.
Tercer. Trametre còpia d'aquesta liquidació als òrgans competents, tant del MEH com de la Generalitat de Catalunya, DGAL, abans del dia 31 de març de 2019."


PERSONAL
	Expedient 2277/2018. Convocatòria C10/2018 – Tècnic/a d'administració general (TAG), àrea de secretaria - nomenament funcionari interí

	Favorable
	Tipus de votació: unanimitat

	A la vista dels següents antecedents:
Document
Data/Núm.
Observacions
Provisió d'Alcaldia
17/02/2018
Informe de Secretaria
17/02/2018
Bases Generals de la Convocatòria
17/02/2018
Acord de la Junta de Govern Local aprovant la Convocatòria i les Bases
17/02/2018
Anunci BOP de Lleida
27/12/2018
 Núm. 248
Anunci DOGC
24/12/2018
 Núm. 7774
Resolució d'Alcaldia aprovant la Llista Provisional i nomenament Tribunal
28/12/2018
 Núm. 29/2019
Comunicació als membres del Tribunal
28/12/2018
Resolució d'Alcaldia aprovant la Llista Definitiva
12/02/2019
 Núm. 42/2019
Acta de constitució del Tribunal, desenvolupament dels exercicis i resolució del Tribunal
19/02/2019
 
Anunci al web de la Relació d'Aprovats
20/02/2019
 
Ateses les característica de la plaça:
Servei/Dependència
Secretaria
Denominació del lloc
Tècnic Administració General
Codi Fitxa Relació de Llocs de treball
Núm. 31
Naturalesa
Funcionari
Nomenament
Interí
Escala
General
Grup/Subgrup
A/A1
Jornada
Complerta
Horari setmanal
37,5 hores/setmanals
Complement específic anual
11.558,54 €/anuals
Complement de destinació mensual
541,12 €/mensual
Vista la documentació acreditativa de les condicions de capacitat i requisits exigits en la Convocatòria aportada per la persona que ha proposat el Tribunal per ser nomenada funcionària interina.
De conformitat amb l'article 22 del Reglament general d’ingrés del personal al servei de l'administració general de l’Estat i de provisió de llocs de treball i promoció professional dels funcionaris civils de l’administració general de l'Estat aprovat per Reial decret 364/1995, de 10 de març i l'article 136 del Text Refós de les disposicions legals vigents en matèria de règim local aprovat pel Reial decret legislatiu 781/1986, de 18 d'abril,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Realitzar el nomenament a favor de: Mireia Irla i Solà, amb DNI núm. *661T.
Segon. Notificar la present resolució a l'aspirant nomenat, comunicant-li que haurà de prendre possessió en el termini de 15 dies naturals a comptar des de l'endemà a aquell en què se li notifiqui el nomenament.
Així mateix, se li informarà sobre el tractament de les seves dades personals i del compromís  de confidencialitat en ocasió de la relació que s'entaula amb l'Ajuntament.
Tercer. Publicar el nomenament en el Butlletí Oficial de la Província i a la seu electrònica d'aquest Ajuntament [http://solsona.eadministracio.cat] i, si escau, en el tauler d'anuncis, per a major difusió.
Quart. Comunicar-ho al Registre de Personal, als efectes oportuns. 


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

